《题竹》
明代·萧显

此地重逢挺节筠，清风潇洒最怡神。十年阔别浑如旧，竟日相看不厌频。

采采凤鸾鸣盛世，珊珊环佩下严宸。岁寒有约期无负，迟暮林间定可亲。

作者简介：（1431—1506）山海卫人。字文明，号履庵，更号海钓。成化八年进士，擢兵科给事中，累官福建按察佥事。以正直称，为诗清简有思致，书尤沉著顿挫，自成一家。有《海钓遗风》等。